Diari Oficial de la Generalitat Valenciana


Sumari del DOGV 4875, del 03-11-2004 (2004/11594)

DECRET 242/2004, de 29 d'octubre, del Consell de la Generalitat, pel qual es modifica l'article 2 del Decret 186/2002, de 19 de novembre, del Consell de la Generalitat, pel qual es va crear la Comissió Delegada del Govern per al Desenvolupament Sostenible de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2004/10/29/242/dof/vci/html**

### Dades del document

Número de DOGV
:   4875

Data del DOGV
:   03-11-2004

Secció del DOGV
:   I. DISPOSICIONS GENERALS

Número del document
:   2004/11438


Data del document
:   29-10-2004

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * legislació
    * organització administrativa
    * desenvolupament sostenible

DECRET 242/2004, de 29 d'octubre, del Consell de la Generalitat, pel qual es modifica l'article 2 del Decret 186/2002, de 19 de novembre, del Consell de la Generalitat, pel qual es va crear la Comissió Delegada del Govern per al Desenvolupament Sostenible de la Comunitat Valenciana. [2004/A11114]
  
Mitjançant l'Acord de 16 de juliol de 2002, el Consell de la Generalitat va aprovar el document base per a l'adopció de l'Estratègia per al Desenvolupament Sostenible de la Comunitat Valenciana. En aquest es preveu que la direcció del projecte serà exercida per una comissió delegada del Govern.
  
En compliment de l'anterior, el Consell de la Generalitat va aprovar el Decret 186/2002, de 19 de novembre, pel qual es va crear la Comissió Delegada del Govern per al Desenvolupament Sostenible de la Comunitat Valenciana, modificat pels decrets 143/2003, d'1 d'agost, i 200/2003, de 3 d'octubre, del Consell de la Generalitat.
  
D'acord amb la nova organització de l'administració de la Generalitat establida pel Decret 131/2004, de 27 d'agost, del Consell de la Generalitat, pel qual es va determinar el nombre i la denominació de les conselleries amb competències executives en què s'organitza l'administració de la Generalitat, i de conformitat amb el que preveu l'article 30 de la Llei de Govern Valencià, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 29 d'octubre de 2004,
  
DECRETE
  
Article únic
  
Es modifica l'article 2 del Decret 186/2002, de 19 de novembre, del Consell de la Generalitat, que queda redactat de la manera següent:
  
«Article 2. Composició de la Comissió Delegada del Govern per al Desenvolupament Sostenible de la Comunitat Valenciana
  
La Comissió estarà integrada pels membres següents:
  
- El titular de la Conselleria de Territori i Habitatge, que la presidirà.
  
- El titular de la Conselleria d'Economia, Hisenda i Ocupació.
  
- El titular de la Conselleria d'Infraestructures i Transport.
  
- El titular de la Conselleria d'Empresa, Universitat i Ciència.
  
- El titular de la Conselleria de Turisme.
  
- El titular de la Conselleria de Benestar Social.
  
- El titular de la Secretaria Autonòmica de Política Institucional.
  
Podran formar part de la Comissió els altres consellers que, en cada cas, designe el president en funció dels temes que s'hagen de tractar.
  
Exercirà les funcions de secretària de la Comissió Delegada del Govern per al Desenvolupament Sostenible de la Comunitat Valenciana la titular de la Secretaria Autonòmica de Territori i Medi Ambient».
  
DISPOSICIÓ FINAL
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 29 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY


Còpia Permalink ELI